Hart van die Huis: April 2015
Nog 'n projek wat ons baie lank terug gedoen het. As deel van ons voël kunswerke het Matthew 'n paar papier voëls aangepak.
Die papierkuns is geskik vir iemand wat taamlike ondervinding het met die plak en bou van die soort 3D papierkuns. Vir 'n jonger kind kan dit moontlik moeilik wees.
Jy kan die instruksies en patrone gratis aflaai van Canon Creative Park site se webblad. Valk en die Kingfisher. Daar is oor verskeie ander voëls wat afgelaai kan word.
Ons volgende verfkuns het ons die prentjies in die tydskrif Craftwise gevind.
Matthew se weergawe
Makayla se weergawe
Ons het hierdie op 'canvas' borde geverf met akriel verf. Die lekker ding van akriel verf is dat dit vinnig droog word en is dus ideaal vir kinders om mee te werk. Indien dit nog bietjie nat is en jy wil dit vinnig droog kry, gebruik net 'n haardroër. In my weergawe het ek papier blare met die verf op geplak.
Probeer dit, lekker speel en skep.
Labels: Kuns, papier kuns
'n Kuns projek wat ons baie lank gelede aangepak het.
Op my Pinterest bord vir kinder kuns projekte het ek hierdie een van Koi visse gemerk.Die oorspronklike projek kan by Art Projects for Kids gevind word. Hierdie was ons poging.
Dit was met waterverf gedoen.
Makayla se Koi
Matthew se Koi
Ek het myne in my kunsjoernaal geverf. My joernaal bestaan uit verskillende sketse, verf stukke en skryfstukkies. Indien jy ook vir jou 'n kunsjoernaal wil aanskaf, maak seker die papier is dik.
Hieronder is 'n skildery in olie wat ek in 2012 voltooi het as deel van 'n kuns klas wat ek geneem het deur Paint Basket.
Probeer gerus die Koi projek soos wat die kinders gedoen het en wys julle weergawe.
Ons is groot aanhangers van animasie films.
Ek het bordspeletjies op die internet gevind wat julle gratis kan aflaai.
Ek het dit op karton en in kleur uitgedruk. Ek het dit ook oorgetrek met kleefplastiek (contact film) sodat dit lank mooi bly.